Lynyrd Skynyrd
Lynyrd Skynyrd — ამერიკული როკ-ჯგუფი, რომელმაც სახელი გაითქვა 1970-იან წლებში სამხრეთული როკის შესრულებით. ჩამოყალიბდა 1964 წელს „Noble Five“ სახელით ფლორიდის შტატის ქალაქ ჯექსონვილში და პოპულარობა მოიპოვა თავისი ენერგიული ცოცხალი შესრულებებითა და სიმღერებით „Sweet Home Alabama“ და „Free Bird“. ჯგუფის წარმატებების პიკზე, 1977 წლის 20 ოქტომბერს, 3 წევრი დაიღუპა ავია-კატასტროფაში, რამაც Lynyrd Skynyrd-ის ყველაზე წარმატებული პერიოდი დაასრულა. დარჩენილმა წევრებმა Lynyrd Skynyrd 1987 წელს აღადგინეს. 2006 წლის 13 მარტიდან ჯგუფი შეყვანილია როკ-ენ-როლის დიდების დარბაზში.